Камашев Билаш
Камашев Билаш (25. 3. 1927, Чүй району, Чым-Коргон кыштагы — 9. 5. 1990, Бишкек) — геолог, Кыргыз ССР мамлекеттик сыйлыктын лауреаты (1980). Москва геология чалгындоо институтун бүткөн (1951). «№ 14 Почтовый ящик» объектисинде геолог, улук инженер, башкы геолог (1951—60), Кыргыз геология башкармалыгында геологиялык текшерүү бөлүмүнүн начальниги (1960—69), Түндүк Кыргызстан геология экспедициясында чалгындоо иштери боюнча улук геолог (1969—73), Кыргыз ССР геология башкармалыгында, Кыргыз геология өндүрүштүк бирикмесинде бөлүмдүн начальниги (1973—87). Кыргызстандагы сейрек кездешүүчү металлдардын кендерин, металл эмес кен байлыктарды издөө, геологиялык чалгындоо иштерин уюштуруу, геологиялык жактан контролдоо боюнча эмгектенген. «Ардак белгиси» ордени менен сыйланган. 
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9